બેડમિન્ટન સ્ટાર બનવા માટે સાઈનાએ વર્ષોથી ઘણી મહેનત કરી છે અને એની પાસેથી હજી ઘણાં પરાક્રમો જોવાનાં બાકી છે. સાઈના એટલે કોમનવેલ્થ ગેમ્સ (2010), ડેન્માર્ક ઓપન, ચાઈના ઓપન, ઈન્ડોનેશિયા ઓપન, ઓસ્ટ્રેલિયન ઓપન, સિંગાપોર ઓપન, ઈન્ડિયા ઓપન, સ્વિસ ઓપન, થાઈલેન્ડ ઓપન, મલેશિયા માસ્ટર્સ જેવી 20 સ્પર્ધાઓમાં વિજેતા ટ્રોફી જીતનાર, 2015ની વર્લ્ડ ચેમ્પિયનશિપ, ઓલ ઈંગ્લેન્ડ, ફ્રેન્ચ ઓપન સહિત 8 સ્પર્ધાઓમાં રનર-અપ રહી રજતચંદ્રક જીતનાર અને 2012ના લંડન ઓલિમ્પિક્સમાં કાંસ્ય અને આ જ વર્ષની ગ્લાસગો વર્લ્ડ ચેમ્પિયનશિપમાં કાંસ્યચંદ્રક જીતનાર અનુભવી ખેલાડી.